open-index/open-wikipedia-markdown huggingface dataset:
Työharjoittelu

**Työharjoittelulla** tarkoitetaan joko opiskelijoiden tai muiden työmarkkinoille tulevien, ammattitaitoa vasta kerryttävien henkilöiden työskentelyä. Työharjoittelu voi olla palkallista tai palkatonta.

Suomessa työvoimaviranomaisen osoittamasta työharjoittelusta ei saa palkkaa eikä siitä kerry eläkettä, mutta työharjoittelijalle maksetaan työmarkkinatukea sekä ylläpitokorvausta, jonka tarkoituksena on kattaa työmatkoista ja ruokailuista aiheutuvat lisäkulut.

## Työharjoittelu osana opintoja Suomessa

Työharjoittelu voi sisältyä kaikilla koulutusasteilla opiskelijan opetussuunnitelmaan. Harjoittelu voi olla joko pakollinen tai vapaaehtoinen osa opintoja. Työharjoittelun tavoitteena on perehdyttää työelämään ja syventää oppilaan ammattitaitoa. 

Peruskoulujen ja lukioiden opetussuunnitelmiin sisältyvä työelämään tutustuminen poikkeaa työharjoittelusta siinä, että yleissivistävän koulutuksen oppilailla ja opiskelijoilla ei ole vielä ammattitaitoa, jota harjaannutettaisiin. 

Ammatillisen toiseen asteen opiskelijoiden työssäoppiminen eroaa puolestaan harjoittelusta siten, että osa ammattitaidosta voidaan hankkia kokonaan työpaikalla työssäoppimisjakson aikana. Asiaa ei ole siis opiskeltu välttämättä lainkaan oppilaitoksessa, vaan oppiminen tapahtuu kokonaan työpaikalla. 

Ammattikorkeakouluissa ja yliopistoissa työharjoittelusta käytetään usein nimitystä korkeakouluharjoittelu. Harjoittelu tarjoaa opiskelijalle mahdollisuuden päästä soveltamaan oppimaansa teoriatietoa työelämän käytännön tehtäviin. Samalla opiskelija pääsee solmimaan kontakteja oman alansa työnantajiin jo opiskeluaikana. 

Arkikielessä työharjoittelu, työssäoppiminen ja työelämään tutustuminen sekoitetaan usein toisiinsa. Työnantajat kutsuvat kesätöihin palkkaamiaan opiskelijoita harjoittelijoiksi usein myös silloin, kun työ ei lainkaan sisälly opiskelijan opintosuunnitelmaan. Kun sovitaan työpaikalla tapahtuvista työelämäjaksoista, on sekä opiskelijan että työnantajan aina syytä tarkistaa tavoitteet ja opiskelijan osaamistaso ennen työelämäjakson alkua.

## Katso myös
* Pro bono
* Sanssi
* Sosiaalinen yritys
*Työkokeilu
* Vapaaehtoistyö
* Välityömarkkinat

## Lähteet

## Aiheesta muualla
* Työpaikalla tapahtuva oppiminen eri koulutusasteilla   *Työssä oppimaan -sivusto*
* Tietoa työnantajille: ammattikorkeakoulu- ja yliopisto-opiskelijoiden harjoittelu *korkeakouluosaajat.fi*
* Tasavallan harjoittelijat ja tukityöllistetyt THT ry  *thtry.fi*
* Verkkoyhteisö välityömarkkinoilla oleville tai siitä tietoa etsiville *facebook.com/tht.ry*
* Palkkatuki Mol sivu *mol.fi Palkkatuki*
Iryna Lištšynska

**Iryna Anatolijivna Lištšynska** (o.s. **Nedelenko**, ; s. 15. tammikuuta 1976) on ukrainalainen keskimatkojen juoksija.

Lištšynska karsiutui Ateenan MM-kisoissa 1997 800 metrin juoksun alkuerissä ajalla 2.03,56. Kaksi vuotta myöhemmin hän karsiutui Sevillan MM-kisoissa 800 metrin alkuerissä ajalla 2.01,53. Vuonna 2001 hän juoksi Universiadeissa kahdenneksitoista 1 500 metrin juoksussa ajalla 4.33,81. Seuraavana vuonna hän voitti Ukrainan mestaruuden maastojuoksussa lyhyellä matkalla sekä 1&nbsp;500 metrillä. Münchenin EM-kisoissa hän oli 1&nbsp;500 metrillä kymmenes ajalla 4.11,70. 2003 hän sijoittui Birminghamin sisäratojen MM-kisoissa samalla matkalla viidenneksi ajalla 4.07,19. Myöhemmin samana vuonna hän voitti matkan Ukrainan mestaruuden, mutta karsiutui Pariisin MM-kisoissa välierissä. Kauden lopussa  hän oli kymmenes ajalla 4.03,89.

Lištšynska voitti vuonna 2004 Euroopan sisäratojen cupin sekä Ukrainan mestaruuden 1&nbsp;500 metrillä. 2006 hän voitti Ukrainan sisäratojen mestaruuden ja juoksi Moskovan sisäratojen MM-kisoissa viidenneksi. Myöhemmin samana vuonna hän oli Göteborgin EM-kisoissa kahdeksas ja  yhdestoista. Osakan MM-kisoissa 2007 hän voitti MM-hopeaa ajalla 4.00,69. Kauden lopussa  hän oli seitsemäs.

Pekingissä 2008 Lištšynska voitti olympiahopeaa. Hän oli vielä maalisuoralla lähdettäessä kolmantena Bahrainin Maryam Yusuf Jamalin perässä. Pitkään kiriin lähtenyt Jamal väsähti kuitenkin täysin ja putosi viidenneksi Lištšynskan noustessa juoksun toiseksi. Myöhemmin samana vuonna Lištšynska juoksi  kolmanneksi. Hän keskeytti Berliinin MM-kisoissa 2009 välierissä.

## Ennätykset
* 800 metrin juoksu: 1.59,15 (1998)
* 1 500 metrin juoksu: 4.00,04 (2006)
* Mailin juoksu: 4.25,32 (2008)

## Lähteet
* 
### Viitteet
Neitsytsaarten kansallispuisto

**Yhdysvaltain Neitsytsaarten kansallispuisto** () on Saint Johnin saarella Yhdysvaltain Neitsytsaarilla sijaitseva kansallispuisto. Puiston 59&nbsp;km² pinta-ala kattaa noin 60&nbsp;% Saint Johnista. Kansallispuisto perustettiin vuonna 1956. Vuoden 2006 tilaston mukaan puistossa kävi vuoden aikana yli 677&nbsp;000 vierailijaa.

Saarella on tavattu 120 lintulajia, ja se on merkittävä linnustonsuojelualue.

Puisto tunnetaan ennen kaikkea luontoarvoistaan, mutta siellä voi tutustua myös saarten historiaan. Tanskalaiset kasvattivat saarella orjien avulla tupakkaa, sokeria ja puuvillaa, ja näiden viljelysten ja tuotantolaitosten jäänteitä on edelleen nähtävillä. 

Vuonna 2016 puistossa kävi yli puoli miljoonaa kävijää, ja se työllisti 900 ihmistä. Hurrikaani Irma aiheutti suurta tuhoa alueella vuonna 2017, minkä seurauksena puiston tiet olivat suljettuina yli kolme kuukautta.

## Lähteet

## Aiheesta muualla

* Puiston verkkosivut
Kiinan Grand Prix 2005

**Kiinan Grand Prix 2005** oli Formula 1 -kauden  19. osakilpailu, joka ajettiin 14.–16. lokakuuta 2005 Shanghain moottoriradalla Kiinassa.

Renault’n espanjalaiskuljettaja Fernando Alonso voitti kilpailun neljän sekunnin erolla toiseksi tulleeseen McLaren-Mercedeksen Kimi Räikköseen. 
Alonso voitti maailmanmestaruuden ja Renault tallimestaruuden. Kimi Räikkönen ajoi kilpailun nopeimman kierroksen.

Michael Schumacher ja Christijan Albers törmäsivät toisiinsa lämmittelykierroksella ennen kilpailun alkua ja starttasivat varikkoportilta.

## Tulokset

## Muuta
* Renault’n 1. maailmanmestaruus.
* Renault -moottorin 7. maailmanmestaruus.
* Jordanin 250. kilpailu.
* Michelinin 100. paalupaikka ja kilpailun nopein kierros.
* Christian Klienin uran paras sijoitus (5).
* Antônio Pizzonian uran viimeinen kilpailu.
* Rubens Barrichellon viimeinen kilpailu Ferrarilla.
* Takuma Satōn viimeinen kilpailu BAR:lla.
* Felipe Massan viimeinen kilpailu Sauberilla.
* Narain Karthikeyanin viimeinen kilpailu Jordanilla.
* Christijan Albersin ja Robert Doornbosin viimeinen kilpailu Minardilla.
* BAR:n, Jordanin ja Minardin viimeinen kilpailu.
* Viimeinen kilpailu V10-moottoreilla.
* Michael Schumacher ja Christijan Albers lähtivät kilpailuun varikolta vara-autolla.

## Lähteet
* Kiinan GP 2005 -F1-ruutu
Kyrö

**Kyrö** voi tarkoittaa seuraavia asioita:

## Paikannimi
* Kyrö, keskiaikaisesta Satakunnasta hallittu pitäjä, josta muodostuivat Pohjan Kyrön ja Ikaalisten Kyrön sekä Kyrön (Hämeenkyrö-Viljakkala) pitäjät.
* Kyrö, kylä Pöytyän, aiemmin Karinaisten kunnassa Varsinais-Suomen maakunnassa
* Kyrö, Ivalon vanha nimi
* Kyrönjoki, joki Etelä-Pohjanmaalla sekä Pohjanmaalla ja myös Karvianjoen alkuperäinen nimi.
* Kyrönmaa, seutukunta Pohjanmaalla
* Isokyrö (ent. Kyrö), kunta Etelä-Pohjanmaalla
* Vähäkyrö, entinen kunta Pohjanmaalla, nykyisin Vaasaa
* Hämeenkyrö (ent. Kyrö), kunta Pirkanmaalla
* Ylikyrö (myös Yli-Kyrö), kylä Enontekiöllä
* Kyrönkankaan kesätie, yksi Suomen vanhimmista teistä
* Kyrösjärvi, järvi Pirkanmaan luoteisosassa
* Kyröskoski, Kyrösjärvestä laskevan Pappilanjoen koski
* Kyröskoski, Hämeenkyrön taajama
* Kyrön skanssi, Karviaan 1635 perustettu varustus

## Sukunimi
* Antti Kyrö (s. 1982), suomalainen graafinen suunnittelija ja kuvittaja
* Heidi Kyrö (s. 1978), suomalainen iskelmälaulaja
* Kari-Pekka Kyrö (s. 1963), Suomen hiihtomaajoukkueen entinen päävalmentaja
* Mikko Kyrö (s. 1977), suomalainen koripalloilija
* Oiva R. Kyrö (1883-1928), suomalainen päätoimittaja
* Onni Kyrö (1911-1937), suomalainen ratamoottoripyöräilijä
* Pekka Kyrö (s. 1946), suomalainen teatteripäällikkö, dramaturgi, dramaturgien opettaja ja toimittaja
* Tuomas Kyrö (s 1974), suomalainen kirjailija ja pilapiirtäjä

## Etunimi
* Kyrö, harvinainen suomenkielinen etunimi, joka on esiintynyt sekä miehen että naisen nimenä.
Ed (televisiosarja)

**Ed** on yhdysvaltalainen draamakomediasarja, jota NBC tuotti vuosina 2000–2004. Pääosia näyttelivät Tom Cavanagh (Edward Jeremy Stevens) ja Julie Bowen (Carol Phyllis Vessey). *Ed* sai Emmy-ehdokkuudet roolituksesta, käsikirjoituksesta ja ohjauksesta vuonna 2001. Tom Cavanagh sai roolistaan Golden Globe -ehdokkuuden. NBC lopetti sarjan heikkojen katsojalukujen vuoksi vuonna 2004.
Kari Urpilainen

**Kari Johannes Urpilainen** (s. 8. toukokuuta 1951 Kokkola) on suomalainen poliitikko ja valtiopäiväneuvos. Hän on koulutukseltaan sosionomi ja puoluekannaltaan sosialidemokraatti. Hänen tyttärensä on kansanedustaja Jutta Urpilainen.

Kari Urpilainen on toiminut kansanedustajana vuosina 1983–1995 sekä 1999–2003, tasavallan presidentin valitsijamiehenä vaaleissa 1982 ja 1988 sekä Kokkolan kaupunginvaltuutettuna vuodesta 1977. Hän putosi eduskunnasta vuoden 1995 vaaleissa, kun Markus Aaltonen palasi eduskuntaan, mutta hän palasi seuraavissa vaaleissa pudottaen Aaltosen.

## Lähteet

## Aiheesta muualla
*
Karel Ančerl

**Karel Ančerl** (11. huhtikuuta 1908, Tučapy, Itävalta-Unkari – 3. heinäkuuta 1973, Toronto, Kanada) oli tšekkiläinen kapellimestari. Hän sai opetusta muun muassa Hermann Schercheniltä.

Ančerl toimi vuosina 1950–1968 Tšekin filharmonisen orkesterin ja vuosina 1969–1973 Toronton sinfoniaorkesterin ylikapellimestarina. Toinen maailmansota keskeytti hänen varhaisen uransa Prahan radiossa. Sen aikana hän selvisi hengissä Theresienstadtin keskitysleireiltä, mutta menetti perheensä.

Ančerl muutti vuonna 1968 Torontoon, Kanadaan. Hän tuli tunnetuksi varsinkin tšekkiläisten mestarien ja 1900-luvun teosten tulkitsijana ja levyttäjänä. Hän oli juutalainen ja kuoli Torontossa 65-vuotiaana.

## Lähteet
### Viitteet
Paavo ja Zephyr

**Paavo ja Zephyr** vuonna 1994 perustettu orkesteri. Kokoonpano on vaihdellut vuosien varrella. Laulaja Paavo ei ole koskaan esiintynyt oikealla nimellään.

## Alkuperäinen kokoonpano

* Juha Takanen, rummut
* Reijo Loiva, kitara
* Jani Jalkanen, basso
* Paavo, laulu

### Myöhempi kokoonpano
* Juha Takanen, rummut
* Jyrki Telilä, kitara
* Jani Jalkanen, basso
* Kai Kaituri, koskettimet
* Paavo, laulu

## Diskografia

* Paavo ja Zephyr (1995)
* Kolme sointua (1998)
* Toiveiden ilta (1999)
* Muistoja (2002)
* Salasanoja (2006)
* Sattumankauppaa (2009)

## Lähteet
* 

## Aiheesta muualla
*
Hunajameloni

**Hunajameloni** (*Cucumis melo* Hunajameloni-ryhmä) on yksi melonin lajikeryhmä. Hunajameloni on yleensä noin 15&ndash;22&nbsp;cm pitkä ja hieman soikea. Sen paino vaihtelee 1,8&ndash;3,6&nbsp;kg:n välillä. Hedelmän liha on vaaleanvihreätä ja sileän kuoren väri vaihtelee vihreästä keltaiseen.  Hunajamelonin liha on mehukasta ja makeaa ja hedelmää nautitaan usein jälkiruokana. Hedelmiä myydään ympäri maailmaa. Hunajameloneita on kasvatettu ylii 4 000 vuotta esimerkiksi Lähi-idässä ja Länsi-Afrikassa. Amerikkaan niitä vietiin löytöretkien aikakaudella. 

## Lähteet

## Aiheesta muualla
*Hunajamelonin ravintoarvot THL:n Fineli -tietokannassa
*ITIS: Cucumis melo 
*United States Department of Agriculture (USDA): Cucumis melo 
*Flora of China: Cucumis melo 
*Dr. Duke's Phytochemical and Ethnobotanical Databases: Cucumis melo
Priscah Jepleting Cherono

**Priscah Jepleting Cherono** (o.s. **Ngetich**, s. 27. kesäkuuta 1980) on kenialainen kestävyys- ja maastojuoksija, joka on kotoisin Nandin piirikunnasta.

Cherono sai Torinon maastojuoksun MM-kisoissa 1997 nuorten sarjassa hopeaa. Hän sijoittui 1998 Marrakechin maastojuoksun MM-kisoissa samassa sarjassa yhdenneksitoista. Myöhemmin samana vuonna hän juoksi Annecyn nuorten MM-kisoissa 5 000 metrin juoksussa seitsemänneksi ajalla 16.07,12. Kaksi vuotta myöhemmin Vilamouran maastojuoksun MM-kisoissa hän oli lyhyellä matkalla seitsemäskymmeneskahdeksas. Dublinin maastojuoksun MM-kisoissa 2002 hän sijoittui lyhyellä matkalla kahdeksanneksitoista. Seuraavana vuonna Lausannen maastojuoksun MM-kisoissa hän juoksi lyhyellä matkalla yhdenneksitoista. Hän sai hopeaa Brazzavillen Afrikan-mestaruuskilpailujen 5&nbsp;000 metrillä 2004 ajalla 16.26,15. Vuonna 2005 hän sijoittui St. Etiennen maastojuoksun MM-kisoissa lyhyellä matkalla neljänneksi ja Helsingin MM-kisoissa 5&nbsp;000 metrillä seitsemänneksi ajalla 14.44,00. Kauden lopussa hän oli  3 000 metrin juoksussa kahdeksas ajalla 8.53,18.

Cherono voitti Fukuokan maastojuoksun MM-kisoissa 2006 MM-hopeaa lyhyellä matkalla. Myöhemmin samana vuonna hän sijoittui  5&nbsp;000 metrillä yhdeksänneksi. Seuraavana vuonna hän oli Mombasan maastojuoksun MM-kisoissa seitsemäs. Osakan MM-kisoissa hän voitti 5&nbsp;000 metrillä MM-pronssia. Kauden lopussa hän sijoittui  kolmanneksi 3&nbsp;000 metrillä ajalla 8.29,06 ja kolmanneksi 5&nbsp;000 metrillä. Edinburghin maastojuoksun MM-kisoissa 2008 Cherono juoksi seitsemänneksi. Samana vuonna hän oli 5&nbsp;000 metrillä yhdestoista Pekingin olympialaisissa ja viides .

Cherono sijoittui 2011 viidenneksi Punta Umbrían maastojuoksun MM-kisoissa ja neljänneksi Daegun MM-kilpailujen 10&nbsp;000 metrillä. Hän sai Porto-Novon Afrikan-mestaruuskilpailuissa 2012 hopeaa 10&nbsp;000 metrillä ajalla 32.45,73.

## Yksityiselämä

Cherono on naimisissa Charles Chemase Cheronon kanssa.

## Henkilökohtaiset ennätykset
* 3 000 metrin juoksu: 8.29,06 (2007)
* Kahden mailin juoksu: 9.14,09 (2007)
* 5 000 metrin juoksu: 14.35,30 (2006)
* 10 000 metrin juoksu: 30.56,43 (2011)
* Puolimaraton: 1.08.35 (2012)

## Lähteet
* 
* 

### Viitteet
Kara Goucher

**Kara Goucher** (o.s. **Wheeler**, s. 9. heinäkuuta 1978) on yhdysvaltalainen kestävyysjuoksija.

Goucher sijoittui Fukuokan maastojuoksun MM-kisoissa 2006 lyhyellä matkalla 21:nneksi. Myöhemmin samana vuonna hän juoksi yleisurheilun maailmancupissa 3&nbsp;000 metrin juoksussa kolmanneksi ajalla 8.41,42. Seuraavana vuonna hän sijoittui Osakan MM-kisoissa 10&nbsp;000 metrin juoksussa alun perin kolmanneksi ajalla 32.02,05, mutta nousi myöhemmin hopealle Elvan Abeylegessen dopinghylkäyksen jälkeen. Pekingin olympialaisissa 2008 Goucher oli lopulta dopinghylkäysten jälkeen kahdeksas 10&nbsp;000 metrillä ajalla 30.55,16 ja kahdeksas 5&nbsp;000 metrillä ajalla 15.49,39. Seuraavana vuonna hän sijoittui Berliinin MM-kisojen maratonilla dopinghylkäysten jälkeen yhdeksänneksi ajalla 2.27.48. Kaksi vuotta myöhemmin hän oli Daegun MM-kisojen 10&nbsp;000 metrillä kolmastoista ajalla 32.29,58. Lontoon olympialaisissa 2012 hän sijoittui maratonilla dopinghylkäysten jälkeen kymmenneksi ajalla 2.26.07. Vuonna 2016 hän sijoittui neljänneksi maratonin Yhdysvaltain olympiakarsintakilpailussa, jonka kolme parasta valittiin Rio de Janeiron olympialaisiin.

Goucherin puoliso Adam Goucher on myös kestävyysjuoksija.

## Henkilökohtaiset ennätykset
* 1 500 metrin juoksu: 4.05,14 (2006)
* Mailin juoksu: 4.37,58 (2009), sisäradoilla 4.33,19 (2009)
* 2 000 metrin juoksu: 5.41,28 (2009)
* 3 000 metrin juoksu: 8.34,99 (2007)
* Kahden mailin juoksu: 9.41,32 (2007)
* 5 000 metrin juoksu: 14.55,02 (2007)
* 10 000 metrin juoksu: 30.55,16 (2008)
* 10 kilometrin maantiejuoksu: 32.46 (2006)
* 15 kilometrin maantiejuoksu: 49.38 (2011)
* 20 kilometrin maantiejuoksu: 1.05.36 (2011)
* Puolimaraton: 1.08.05 (2009)
* 30 kilometrin maantiejuoksu: 1.43.33 (2008)
* Maraton: 2.25.53 (2008)

## Lähteet
* 
* 

### Viitteet

## Aiheesta muualla
Kibologia

**Kibologia** on parodia uskonnosta, jonka pilkan kohteena on ennen kaikkea skientologia. 
Kibologian perustivat James Parry ja hänen ystävänsä suunnilleen vuonna 1989. Se levisi ennen kaikkea internetin keskusteluryhmien (usenet) kautta.

## Katso myös
* Näkymätön vaaleanpunainen yksisarvinen
* Lentävä spagettihirviö - parodia luomiskertomuksesta

## Lähteet

## Aiheesta muualla
* http://www.kibo.com/
Wolgast

**Wolgast** on kaupunki Mecklenburg-Etu-Pommerin osavaltiossa, Saksassa. Se on Saksan koillisin kaupunki ja kuuluu Ostvorpommernin piirikuntaan. Kaupunki sijaitsee Itämeren rannalla, noin 30 kilometrin päässä Puolan rajasta. Vuoden 2006 lopussa sen asukasluku oli 12&nbsp;359. Sen pinta-ala on 19,20 neliökilometriä ja asukastiheys 644 as./km².

Wolgast perustettiin vuoden 1250 tienoilla ja sille myönnettiin kaupunginoikeudet vuonna 1257. Kaupunki oli keskiajalla myös Hansaliiton jäsen. Vuosien 1648 ja 1815 välisenä aikana kaupunki kuului Ruotsille. Ruotsin jälkeen kaupunkia hallitsi Preussi. 

Wolgastin nähtävyyksiin lukeutuu hyvin säilynyt keskiaikainen sisäkaupunki. 

## Aiheesta muualla

* Viralliset sivut
Perintä

**Perintä** tarkoittaa laissa kaikkia toimia, joiden tarkoituksena on saada velallinen vapaaehtoisesti maksamaan erääntynyt velkojan saatava. Perintälakia ei sovelleta saatavan velkomiseen tuomioistuimessa eikä perintään ulosottomenettelyssä.

Saatavaa voi periä alkuperäinen velkoja tai toimeksisaaja, esimerkiksi perintätoimisto. Ammattimainen perintätoiminta on luvanvaraista, ja perintätoimintaa harjoittavan pitää olla eräin poikkeuksin rekisteröitynyt Etelä-Suomen aluehallintoviraston ylläpitämään rekisteriin. Perintää voi kuitenkin suorittaa ammattimaisesti omissa nimissä ilman rekisteröitymistä.

Perintälain soveltamisesta ja hyvän perintätavan sisällöstä kuluttajaperinnässä päättää viime kädessä markkinaoikeus. Hyvä perintätapa tarkoittaa sitä, että sopimusten maksuviivästysehdot ovat kohtuulliset. Perintälaki säätelee perintäkulujen maksimimääriä.

Suomessa perintää harjoittavat perintätoimistot.

## Aiheesta muualla
*Saitko perintäkirjeen? Ennen kuin maksat, tarkista nämä 7 asiaa Yle, 2019
*Laki saatavien perinnästä (513/1999) Finlex
Mustapäiden talo (Riika)

**Mustapäiden talo** (, ) on historiallinen rakennus Riian vanhassakaupungissa, Latviassa. Gotiikan tyylisuuntaa edustava rakennus rakennettiin alun perin vuonna 1334 Riian suurelle killalle. Mustapäiden killan, ulkomaisten kauppiaiden veljesjärjestön, käyttöön rakennus päätyi 1400-luvulla, mutta kilta osti rakennuksen itselleen vasta varhaisella 1700-luvulla.

Rakennusta uudistettiin vuosina 1580 ja 1886. Se kärsi merkittäviä vaurioita toisessa maailmansodassa, kun kaupunkia pommitettiin 28. kesäkuuta 1941. Vuonna 1948 neuvostomiehittäjät purkivat rakennuksen kokonaan. Se kuitenkin rakennettiin uudelleen 1990-luvulla Riian kaupungin 800-vuotisjuhliin.

## Lähteet

## Aiheesta muualla
David Herbert Donald

**David Herbert Donald** (1. lokakuuta 1920 Mississippi, Mississippi, Yhdysvallat – 17. toukokuuta 2009) oli yhdysvaltalainen historiankirjoittaja. Hän kuului James G. Randallin opiskelijoihin ja oli tämän työn tärkeä jatkaja. 

Donald valmistui Illinois'n yliopistosta ja opetti Columbian yliopistossa ja myös muun muassa Harvardin yliopistossa vuodesta 1973 sekä Britanniassa Oxfordin yliopistossa. Hän oli vuodesta 1991 Harvardissa Yhdysvaltain historian Charles Warren -emeritusprofessori. 

Donald on julkaissut kymmeniä kirjoja. Hänet tunnetaan hänen Yhdysvaltain historiaa koskevasta työstään, ja keskeisenä aiheena työssä on ollut Yhdysvaltain sisällissota. Hänet palkittiin Lincoln-palkinnolla vuonna 1996 ja kahdella Pulitzer-palkinnolla vuosina 1960 ja 1988. Hän julkaisi Abraham Lincolnin elämäkerran ohella muiden muassa Charles Sumnerin, Thomas Wolfen ja William Herndonin elämiä koskevat teokset.
Mustapäiden talo

**Mustapäiden talo** tarkoittaa Baltian hansakaupungeissa toimineen Mustapäiden veljeskunnan käyttämää kiltarakennusta. Mustapäät olivat naimattomia ulkomaalaisia kauppiaita. Heidän nimityksensä juontuu veljeskunnan suojelupyhimyksestä, tummaihoisesta pyhästä Mauritiuksesta.

* Mustapäiden talo Riiassa, Latviassa
* Mustapäiden talo Tallinnassa, Virossa
Belgianjänis

**Belgianjänis** on kanirotu, joka on kaneista kaikkein jänismäisin. Rotu on kotoisin Belgiasta, ja se jalostettiin vuonna 1875.

Belgianjäniksiä tuotiin Suomeen vuonna 2002.  

## Ulkonäkö
Belgianjänis on kookas mutta hoikka, näyttelyissä ihannepainona pidetään 3–4 kilogrammaa. Suomessa rodun värejä ovat luonnonpunainen ja valkoinen. Turkki on belgianjäniksillä ohut, koska turkissa on suhteellisen paljon lyhyttä peitinkarvaa. Turkin tulee olla rungonmyötäinen sekä kiiltävä.
Muissa maissa kasvatetaan myös mustia ja ruskeita yksilöitä.

## Historia ja käyttö
Belgianjänis jalostettiin alkujaan lihantuotantoa varten. Nykyään niitä pidetään paljon lemmikkeinä ja näyttelyeläiminä.

Belgianjänikselle suositellaan vähintään 60 x 150 x 60 cm häkkiä, ja lisäksi suurehkoa ulkotilaa, jossa se voi hyppiä ja loikkia petoeläimiltä suojassa.

## Lähteet

## Aiheesta muualla
Mustapäiden talo (Tallinna)

**Mustapäiden talo** () on renessanssityylinen rakennus Pikk -kadulla Tallinnassa, Viron pääkaupungissa. Rakennuksen nimi juontuu sen rakennuttajasta, Mustapäiden veljeskunnasta, joka oli Baltian hansakaupungeissa toiminut ulkomaalaisten, naimattomien kauppiaiden järjestö.

Tallinnan Mustapäiden talon edeltäjä oli keskiaikainen rakennus, jonka veljeskunta osti varhaisella 1500-luvulla. Veljeskunta toteutti rakennuksessa suuria uudelleenrakennustöitä 1500- ja 1600-lukujen vaihteessa, jolloin se sai renessanssihenkisen ulkonäkönsä. Vuonna 1908 rakennusta uudistettiin jälleen. Tuolloin sen sisätiloja uusittiin uusklassiseen tyyliin, ja samalla turmeltiin goottilaista tyyliä olevia sisätiloja. Talon ulko ovi on maalattu punaisen, vihreän ja kullan väreillä, ja oven päällä on killan suojeluspyhimyksen maurilaisen Pyhä Mauritiuksen kuva.

Mustapäiden talo on Tallinnan vanhimpia taloja ja nykyisin Tallinnan filharmoonikot järjestää siellä konsertteja. Kun Neuvostoliitto miehitti Viron 1940-luvun loppupuolella se otti Mustapäiden talon hallintaansa ja Viron itsenäistyttyä toisen kerran se siirtyi Tallinnan kaupungille. Mustapäiden veljeskunta, joka on edelleen olemassa, on vaatinut rakennuksen palauttamista takaisin itselleen ja siitä on käyty oikeutta Viron korkeimassa oikeudessa asti.

## Lähteet

## Aiheesta muualla

* Virtuaalinen kierros Mustapäiden talossa
* Keskiaika -blogi: Kaupunginraati ja killat
* Anna -lehti: Riika – Arkkitehtuurin aarrearkku 
* Rikkaruohoelämää -blogi: Päivä Tallinnassa, vol 2
* 3040 Kultuurimälestiste riiklik register: Tallinna Oleviste gildi ja Mustpeade vennaskonna hooned, 14.saj., 15.saj., 16.-20.saj.
Reiko Tosa

**Reiko Tosa** (, s. 11. kesäkuuta 1976) on japanilainen kestävyysjuoksija.

Tosa sijoittui vuonna 1999 Palermon puolimaratonin MM-kisoissa viidenneksi ajalla 1.09.36. Seuraavana vuonna hän juoksi Nagoyan maratonilla toiseksi ajalla 2.24.36 ja Tokion maratonilla toiseksi. Edmontonin MM-kisoissa 2001 hän voitti maratonilla MM-hopeaa. Seuraavana vuonna hän oli neljäs Lontoon maratonilla ajalla 2.22.46. Vuonna 2004 hän voitti Nagoyan maratonin ja sijoittui Ateenan olympialaisissa viidenneksi. Kaksi vuotta myöhemmin hän juoksi Bostonin maratonilla kolmanneksi ja voitti Tokion maratonin. Osakan MM-kisoissa 2007 hän voitti MM-pronssia.

## Ennätykset
* 5 000 metrin juoksu: 15.37,08 (2000)
* 10 000 metrin juoksu: 32.07,66 (2005)
* 15 kilometrin maantiejuoksu: 50.06 (2006)
* 20 kilometrin maantiejuoksu: 1.07.02 (2006)
* Puolimaraton: 1.09.36 (1999)
* 25 kilometrin maantiejuoksu: 1.24.17 (2006)
* 30 kilometrin maantiejuoksu: 1.41.48 (2006)
* Maraton: 2.22.46 (2002)

## Lähteet
Eunice Jepkorir

**Eunice Jepkorir** (s. 17. helmikuuta 1982) on kenialainen kestävyys-, este- ja maastojuoksija.

Jepkorir sijoittui Brysselin maastojuoksun MM-kisoissa 2004 pitkällä matkalla seitsemänneksi. Kaksi vuotta myöhemmin hän juoksi Debrecenin maantiejuoksun MM-kisoissa neljänneksitoista ajalla 1.06.47. Jepkorir teki 15. kesäkuuta 2007 uuden Kenian ennätyksen 3&nbsp;000 metrin estejuoksussa ajalla 9.19,44. 2. heinäkuuta samana vuonna hän juoksi uuden Afrikan ennätyksen 9.14,52, jota hän paransi kesäkuussa 2008 juoksemalla 9.11,18 Osakan MM-kisoissa 2007 hän voitti MM-pronssia ja vuotta myöhemmin Pekingin olympialaisissa hopeaa.

## Henkilökohtaiset ennätykset
:Lähde: IAAF
* 5 000 metrin juoksu: 15.09,05 (2004)
* 10 000 metrin juoksu: 32.58,0 (2003)
* 10 kilometrin maantiejuoksu: 31.37 (2008)
* 15 kilometrin maantiejuoksu: 49.11 (2006)
* 20 kilometrin maantiejuoksu: 1.06.47 (2006)
* 2&nbsp;000 metrin estejuoksu: 6.25,2 (2003)
* 3&nbsp;000 metrin estejuoksu: 9.07,41 (2008)

## Lähteet
Avalonin niemimaa

**Avalonin niemimaa** () on niemimaa Newfoundland ja Labradorin provinssissa Kanadassa. Niemimaa muodostaa Newfoundlandin saaren kaakkoisosan. Se on pinta-alaltaan 9&nbsp;270 neliökilometrin suuruinen. Niemimaa on kapeimmillaan alle 5 kilometriä leveä, mutta sen ulottuvuus on 180 kilometriä pohjoissuunnassa (Grates Point pohjoisessa ja Cape Freels-Cape Pine etelässä) ja noin lähes 100 kilometriä itä-länsi -suunnassa.

Kalarikkaiden pohjoisen Atlantin vesien äärellä sijaitsevalla niemimaalla asuu hieman yli puolet Newfoundlandin asukkaista ja siellä sijaitsee myös provinssin pääkaupunki, St. John's. Vuoden 2016 väestönlaskennassa niemimaalle kirjattiin 270&nbsp;348 asukasta kun koko provinssin väkiluku oli 519&nbsp;716. Niemimaan ensimmäinen pysyvä asutus perustettiin Cuper's Coveen (Conception Bay) vuonna 1610. 

## Lähteet
Teuvo Oinas

**Teuvo Oinas** (s. 8. marraskuuta 1954 Ylitornio) on suomalainen laulaja. Hän on järjestyksessä toinen suomalainen tangokuningas. Teuvo Oinas muutti 15-vuotiaana Ruotsiin ja 16-vuotiaana hän voitti ruotsinsuomalaisten laulukilpailun. Oinas osallistui Seinäjoen Tangomarkkinoille vuonna 1986 ja voitti. Tämän jälkeen alkoi levytysura Finnlevy-yhtiössä. 

Teuvo Oinas on kotoisin Ylitornion Raanujärveltä.

Teuvo Oinas oli viimeisiä 1980-luvun lopulla pinnalle nousseita nuoria laulajia, jotka levyttivät Toivo Kärjen aiemmin levyttämättömiä sävellyksiä vielä tämän eläessä. Muun muassa Oinaan ensimmäisen albumin nimikappale, tango *Haave rakkaudesta* oli Kärjen sävellys ja samalla kappaleen ensilevytys. Oinaan toisella albumilla *Särkyneen toiveen katu* oleva tango *Rakkauteni viimeinen* jäi viimeiseksi julkaistuksi Kärjen ja Juha Vainion yhteiseksi kappaleeksi.

## Diskografia
* Haave rakkaudesta (1987)
* Särkyneen toiveen katu (1988)
* Tähtihetki (1990)
* Kaunein tango (1991)
* Teuvo Oinas (1991)
* Elokuu (1992)
* Tuhansin tuntein (1995)
* Tanssikengät (1998)
* Onnensirpaleet (2004)
* Tie unelmiin (2006)
* Tähtiä täynnä (2013)
* Suomalainen Tango – Kuninkaana 30 vuotta (2016)
* Pohjoiset taivaan tähdet (2024) 

## Lähteet
*  
* http://www.extraviihde.fi/esiintyjat/solistit/teuvooinas.html 
* Gramofoni Oy

### Viitteet

## Aiheesta muualla
* 
* Oinas Ylen Elävässä arkistossa
Boothian niemimaa

**Boothian niemimaa** (, alun perin *Boothia Felix*) on manner-Kanadan ja koko Pohjois-Amerikan mantereen pohjoisin niemimaa. Se sijaitsee Nunavutin territorion alueella. Niemimaan pinta-ala on noin 32&nbsp;300 neliökilometriä. Niemimaa uloittuu pohjoisimmillaan leveysateelle 71°58′ pohjoista leveyttä. (Vertailuna: Nordkappin pohjoisin piste: 71°10'21"N on hieman etelämpänä.)

Niemimaan ainoa kylä on Taloyoak, jossa oli vuonna 2016 yhteensä 1&nbsp;029 asukasta (2011 yht. 899 as.). Yhden lähteen mukaan niemimaan toinen asutus olisi niemimaan vastarannalla Thom Bayssä (Mission; jossa myös toimi 1940- ja 1950-luvulla katolinen lähetysasema), ja tilastoissa näiden asukasluvut lasketaan alueellisesti yhteen. Asukkaista suurin osa on eskimoita. 

Niemimaan on nimennyt skotlantilainen tutkimusmatkailija John Ross vuonna 1829 Felix Boothin mukaan, joka rahoitti Rossin toisen tutkimusmatkan. Vuonna 1831 hänen serkkunsa James Clark Ross vahvisti seudun niemimaaksi ja paikansi ensimmäisenä magneettisen pohjoisnavan sijainnin niemimaan länsirannikolle; tämä napa on sittemmin siirtynyt pohjoisemmaksi.   

## Lähteet

## Aiheesta muualla
*Taloyoak: Attractions   (polarnet.ca)
Amani Abeid Karume

**Amani Abeid Karume** (s. 1. marraskuuta 1948) oli Sansibarin presidentti 2000–2010. Hän on Sansibarin ensimmäisen presidentin Abeid Karumen poika ja Chama Cha Mapinduzi (CCM) -puolueen jäsen.

Karume on työskennellyt pitkään Sansibarin hallinnossa ja pitänyt hallitusvirkoja 1970-luvulta asti. 1980-luvulla hän oli brittiläisen konsulttiyrityksen palveluksessa. Hän palasi politiikkaan vuonna 1990. Karume valittiin presidentiksi vuonna 2000 epämääräisesti järjestetyissä vaaleissa.
Jukka Kanerva

**Jukka Kanerva** (10. syyskuuta 1955 – 27. syyskuuta 1998 Jyväskylä) oli suomalainen politiikan tutkija. Hän toimi muun muassa eri tehtävissä Suomen akatemiassa ja valtio-opin vt. professorina Jyväskylän yliopistossa.

Kanerva väitteli yhteiskuntatieteiden tohtoriksi vuonna 1990 Niccolò Machiavellin retoriikkaa koskevalla tutkimuksellaan. Myöhemmin hän julkaisi tutkimuksia muun muassa presidentinvaalien retoriikasta. Erityisesti hän oli kiinnostunut mediailmiöistä. Hänet tunnettiin myös politiikan kommentaattorina.

Kanerva toimi aktiivisesti kunnallispolitiikassa sekä kaupunginhallituksen jäsenenä Vihreän liiton edustajana. Hän oli myös vihreiden eduskuntavaaliehdokkaana Keski-Suomessa.

Kanerva kuoli polkupyöräonnettomuudessa myöhään illalla 27. syyskuuta 1998  loukattuaan päänsä kun hän kaatui polkupyörällä Jyväskylän yliopiston kampuksella. Kanervalla oli vaimo ja seitsemän lasta.

## Teoksia
* 
* 

### Toimitettuja teoksia
* 
** 2. laajennettu painos: 
* 
* 

## Lähteet
Pentyyni

**Pentyyni** on alkyyneihin kuuluva hiilivety. Sen kemiallinen kaava on C5H8. Pentyynin moolimassa on 68,12&nbsp;g/mol. Pentyyni ei liukene veteen. Pentyyni on myös tyydyttymätön hiilivety, koska yhdiste sisältää kolmoissidoksen kahden hiiliatomin välillä.

## Pentyyneja
*1-pentyyni, CAS-numero 627-19-0. 1-Pentyynin sulamispiste on –106 – –105&nbsp;°C ja kiehumispiste 40&nbsp;°C.  
*2-pentyyni, CAS-numero 627-21-4. 2-Pentyynin sulamispiste on –109&nbsp;°C ja kiehumispiste 56&ndash;57&nbsp;°C. 

## Lähteet
Heli Keinonen

**Heli Keinonen** (s. 5. huhtikuuta 1943 Joensuu) on suomalainen laulaja, joka vuonna 1966 levytti itäkarjalaisia lauluja. Hän soitti banjoa ja kitaraa , jonka kanssa hän esiintyi opiskellessaan Turussa. Hän pääsi koelaulutilaisuuteen Toivo Kärjen studioon Fazerille, mutta Kärki ei uskonut itäkarjalaisten laulujen menestykseen. Sen sijaan kilpaileva levy-yhtiö Scandia suostui levyttämään niitä. Toivo Kärki, jonka äidinpuoleiset sukujuuret juonsivat Karjalaan, tunnusti myöhemmin tehneensä pahan virhearvion torjuessaan Keinosen.

Keinosen ensimmäinen single oli *Ajettih da tsiganaiset / Ruskie neitšyt, valgie neitšyt*. Kohta julkaistiin vielä toinen itäkarjalainen single *Itkey neiŝyt / Laskettakkua brihat hebot*. Keinonen levytti myös työväenlauluja, joista tunnetuimpia ovat ”Kuolemaantuomitun hyvästijättö” ja ”Sotaorvon vala”. Hän esiintyi myös M. A. Nummisen levyllä *In memoriam* ja Lasse Mårtensonin hengellisellä poplevyllä *Voiko sen sanoa toisinkin*. 1980-luvulla Keinonen opiskeli arabiaa Sudanissa ja kääntyi muslimiksi. Sittemmin hän toimi arabian kielen opettajana Suomessa. 

1960-luvulla  Heli Keinonen oli naimisissa runoilija Markku Innon kanssa. Puolustusvoimien komentaja Yrjö Keinonen oli hänen setänsä.

## Lähteet
*  
### Viitteet

## Aiheesta muualla
* 
* Heli Keinonen: Laskettakkua brihat hebot. Ylen Elävä arkisto.
* Folk . Föribeat 10.5.2006.
María Vasco

**María Vasco** (s. 26. joulukuuta 1975 Barcelona, Barcelonan maakunta, Espanja) on espanjalainen kävelijä.

Vasco käveli 1990 Plovdivin nuorten MM-kisoissa 5&nbsp;000 metrin ratakävelyssä 15:nneksi ajalla 23.47,98. Viisi vuotta myöhemmin hän sijoittui Göteborgin MM-kisoissa 10 kilometrin kävelyssä 26:nneksi ajalla 45.05. Seuraavana vuonna hän voitti Espanjan mestaruuden 10 kilometrin kävelyssä ja 1997 käveli kävelyn maailmancupissa samalla matkalla 22:nneksi ajalla 43.54. Vuonna 1998 hän voitti maansa mestaruuden 20 kilometrin kävelyssä ja sijoittui Budapestin EM-kisoissa 10 kilometrillä viidenneksi ajalla 43.02. Seuraavana vuonna hän käveli kävelyn maailmancupissa 20 kilometrillä 23:nneksi ajalla 1.32.38 ja Sevillan MM-kisoissa kymmenenneksi. Sydneyn olympialaisissa 2000 hän voitti olympiapronssia ajalla 1.30.23. Vuonna 2001 hän voitti Espanjan mestaruuden ja sijoittui Edmontonin MM-kisoissa viidenneksi ajalla 1.30.19.

Vasco voitti vuonna 2002 Espanjan mestaruuden sekä 10&nbsp;000 metrin ratakävelyssä että 20 kilometrin kävelyssä. Hän sijoittui samana vuonna kävelyn maailmancupissa 20 kilometrillä kahdeksanneksi. Seuraavana vuonna hän voitti Espanjan mestaruuden 20 kilometrillä ja käveli samalla matkalla kävelyn Euroopan-cupissa kolmanneksi ajalla 1.28.10. Seuraavana vuonna hän voitti jälleen Espanjan mestaruuden ja sijoittui kävelyn maailmancupissa kolmanneksi ajalla 1.27.36. Myöhemmin samana vuonna Ateenan olympialaisissa hän oli seitsemäs. Helsingin MM-kisoissa 2005 hän sijoittui neljänneksi. Vasco käveli Göteborgin EM-kisoissa 2006 15:nneksi ja voitti seuraavana vuonna Osakan MM-kisoissa MM-pronssia. Vuonna 2008 hän sijoittui viidenneksi sekä kävelyn maailmancupissa että Pekingin olympialaisissa. Berliinin MM-kisoissa 2009 hän keskeytti. Hän voitti maailmancupin 20 kilometriä 2010, mutta keskeytti saman vuoden Barcelonan EM-kisoissa. Seuraavan vuoden Daegun MM-kisoissa hän sijoittui 13:nneksi. 

## Ennätykset
* Puolimaraton: 1.21.00 (2001)
* 3&nbsp;000 metrin ratakävely: 12.20,44 (2004)
* 5&nbsp;000 metrin ratakävely: 20.57,11 (2007)
* 10&nbsp;000 metrin ratakävely: 43.02,02 (2001)
* 10 kilometrin kävely: 43.02 (1998)
* 20 kilometrin kävely: 1.27.25 (2008)

## Lähteet

## Aiheesta muualla
Anna Jesień

**Anna Marta Jesień** (o.s. **Olichwierczuk**, s. 10. joulukuuta 1978 Sokolowie Podlaskim) on puolalainen yleisurheilija, jonka päämatka on 400 metrin aitajuoksu.

Jesień karsiutui Sydneyn olympialaisissa 2000 400 metrin aitojen alkuerissä ajalla 57,36. Seuraavana vuonna hän karsiutui Edmontonin MM-kisoissa välierissä ajalla 55,64. Münchenin EM-kisoissa 2002 hän voitti EM-pronssia 400 metrin aidoissa ja oli samoissa kisoissa mukana Puolan joukkueessa, joka voitti EM-pronssia 4 x 400 metrin viestijuoksussa. Vuonna 2003 hän voitti Puolan mestaruuden 400 metrin aidoissa, mutta karsiutui Pariisin MM-kisoissa alkuerissä. Seuraavana vuonna hän voitti jälleen Puolan mestaruuden, mutta karsiutui Ateenan olympialaisissa alkuerissä. 2005 hän voitti maansa mestaruuden ja Euroopan cupin ajalla 54,90. Myöhemmin samana vuonna hän sijoittui neljänneksi Helsingin MM-kisoissa ajalla 54,17 ja .

Jesień voitti vuonna 2006 Puolan mestaruuden 400 metrin juoksussa ja sijoittui Euroopan cupin superliigassa viidenneksi 400 metrin aidoissa. Göteborgin EM-kisoissa hän juoksi kuudenneksi 400 metrin aidoissa ja oli mukana voittamassa EM-pronssia 4&nbsp;x&nbsp;400 metrin viestissä. Kauden lopussa hän oli  neljäs ja yleisurheilun maailmancupissa kolmas. Seuraavana vuonna Jesień voitti Osakan MM-kisoissa MM-pronssia ajalla 53,92. Myöhemmin samana syksynä hän voitti  ajalla 54,17.

Jesień sijoittui Pekingin olympialaisissa 2008 viidenneksi ajalla 54,29.  hän oli kuudes. Vuonna 2009 hän voitti Euroopan joukkuemestaruuskilpailujen 400&nbsp;metrin aitajuoksun Leiriassa, mutta karsiutui Berliinin MM-kilpailuissa välierissä.  hän sijoittui viidenneksi.

## Ennätykset
* 400 metrin juoksu: 51,74 (2007)
* 400 metrin aitajuoksu: 53,86 (2007)
  
## Saavutukset
* Yleisurheilun MM-kilpailut
** Osaka 2007: pronssia, 400 metrin aitajuoksu
* Yleisurheilun EM-kilpailut
** München 2002: pronssia, 400 metrin aitajuoksu
** München 2002: pronssia, 4&nbsp;x&nbsp;400 metrin viestijuoksu.
** Göteborg 2006: pronssia, 4&nbsp;x&nbsp;400 metrin viestijuoksu.

## Lähteet
Yarelis Barrios

**Yarelis Barrios Castañeda** (s. 12. heinäkuuta 1983 Pinar del Río) on kuubalainen kiekonheittäjä.

Barrios voitti kiekonheiton kultaa Pan-Amerikan kisoissa 2007 tuloksella 61,72. Myöhemmin samana vuonna hän voitti Osakan MM-kisoissa hopeaa tuloksella 63,90. Pekingin olympiakiekossa 2008 hän sijoittui alun perin hopealle heitettyään toisella kierroksella 63,64 häviten noin metrin kilpailun voittajalle Stephanie Brown-Traftonille. Barrios kuitenkin kärysi Pekingin dopingnäytteen uudelleenanalysoinnissa vuonna 2016 ja menetti hopeansa. Hän ehti tosin myymään saamansa mitalin eBay-nettikaupassa noin 10 000 eurolla kesäkuussa 2016. Hän oli saanut tietää dopingkärystään toukokuussa 2016. Barrios sai tapauksesta vuoden kilpailukiellon ajalle 15.6.2016–14.6.2017 ja kaikki hänen tuloksensa hylättiin takautuvasti aikaväliltä 18.8.2008–17.8.2009. Hylättyihin tuloksiin sisältyi vuoden 2008  voitto tuloksella 64,88. 

Berliinin MM-kisoissa 2009 Barrios voitti hopeaa tuloksella 65,31 häviten tällä kertaa voittajalle Dani Samuelsille vain 13 senttiä. Hän voitti  tuloksella 65,86 ja sijoittui Splitin maanosien cupissa 2010 kolmanneksi. Daegun MM-kilpailuissa 2011 hän sai pronssia tuloksella 65,73 ja Pan-Amerikan kisoissa samana vuonna hän voitti kultaa ennätyksellään 66,40. Lontoon olympialaisissa 2012 hän sijoittui alun perin neljänneksi, mutta nousi myöhemmin pronssille Darja Pištšalnikovan jäätyä kiinni dopingista. Moskovan MM-kilpailuissa 2013 Barrios sijoittui pronssille tuloksella 64,96.

Barrios voitti universiadien kiekonheiton 2007. Keski-Amerikan- ja Karibian-mestaruuskilpailuissa hän on saanut kultaa 2005 ja 2008 sekä hopeaa 2009. Ibero-Amerikan mestaruuskilpailuissa hän oli toinen 2010.

## Henkilökohtaiset ennätykset
* Kiekonheitto: 68,03 (2012)

## Lähteet

## Aiheesta muualla
Pasi Tauriainen

**Pasi Matti Tauriainen** (s. 4. lokakuuta 1964 Rovaniemi) on suomalainen jalkapalloilija. Hän oli pelipaikaltaan laitahyökkääjä.

Tauriainen on Rovaniemen Reippaan kasvatti. Tauriainen pelasi RoPS:n paidassa SM-sarjaa kaudet 1984–1989. Hän teki liigadebyytin 29. huhtikuuta 1984 ottelussa RoPS–MP. Ensimmäisen liigamaalinsa hän teki  20. toukokuuta 1984 ottelussa RoPS–Haka. Tauriainen siirtyi kaudeksi 1990 Helsingin Jalkapalloklubiin, jossa hän pelasi kauden 1995 loppuun asti.

Pääsarjapelejä Tauriaiselle kertyi 230 ja maaleja 53.

Tauriaisten jalkapalloperheeseen kuuluvat myös Pasin veljet Kimmo ja Vesa. Myös Pasin pojat Jimi ja Julius ovat jalkapalloilijoita. 

Pelaajauransa jälkeen Pasi Tauriainen on keskittynyt liiketoimintaan toimimalla perustamansa Duosport-urheiluliikeketjun toimitusjohtajana. Myös hänen veljensä Kimmo työskenteli ketjun palveluksessa.

## Saavutukset
* Suomen mestaruus 1990, 1992
** SM-pronssi 1988, 1989, 1993, 1994, 1995
* Suomen Cup 1986, 1993
* Liigacup 1994

## Lähteet
Zhang Wenxiu

**Zhang Wenxiu** (, s. 22. maaliskuuta 1986 Liaoning, Kiina) on kiinalainen moukarinheittäjä.

Edmontonin MM-kisoissa 2001 Zhang oli 11:s tuloksella 61,61&nbsp;m. Seuraavana vuonna hän karsiutui Kingstonin nuorten MM-kisoissa ja voitti alle 20-vuotiaiden Aasian-mestaruuden. Hän karsiutui myös Pariisin MM-kisoissa 2003 tuloksella 65,09&nbsp;m, mutta Ateenan olympialaisissa 2004 hän heitti seitsemänneksi tuloksella 72,03&nbsp;m. Helsingin MM-kisoissa 2005 Zhang oli viides, mutta sijoitus parani vuonna 2013 neljänneksi voittajan dopingkäryn myötä. Vuonna 2005 Zhang voitti Aasian mestaruuden. Yleisurheilun maailmancupissa 2006 hän sijoittui neljänneksi. Hän voitti kultaa Dohan Aasian kisoissa 2006 maanosan ennätyksellä 74,15&nbsp;m. Zhang voitti Osakan MM-kisoissa 2007 MM-pronssia tuloksella 74,39&nbsp;m.

Pekingin olympialaisissa 2008 Zhang sijoittui alun perin kolmanneksi tuloksella 74,32&nbsp;m, mutta nousi myöhemmin hopealle Aksana Mjankovan dopinghylkäyksen jälkeen. Berliinin MM-kilpailuissa 2009 hän sijoittui viidenneksi tuloksella 72,57&nbsp;m. Hän voitti samana vuonna Aasian-mestaruuden Kantonissa tuloksella 72,07&nbsp;m. Aasian kisoissa 2010 Zhang voitti kultaa ja sijoittui toiseksi maanosien cupissa. Daegun MM-kilpailuissa 2011 hän voitti pronssia tuloksella 75,03&nbsp;m. Lontoon olympialaisissa 2012 hän sijoittui alun perin neljänneksi tuloksella 76,34&nbsp;m, mutta nousi myöhemmin pronssille Tatjana Lysenkon dopinghylkäyksen jälkeen. Moskovan MM-kilpailuissa 2013 Zhang sijoittui alun perin kolmanneksi tuloksella 75,58&nbsp;m, mutta nousi myöhemmin hopealle Tatjana Lysenkon dopinghylkäyksen jälkeen.

Aasian kisoissa 2014 Zhang voitti kultaa tuloksella 77,33&nbsp;m. Hän oli antanut ennen kilpailuja positiivisen dopingnäytteen ja hänen suorituksensa hylättiin aluksi, mutta hylkäys kumottiin myöhemmin kun dopingkäryn katsottiin johtuneen saastuneesta ruoasta. Zhang sai hopeaa Pekingin MM-kilpailuissa 2015 tuloksella 76,33&nbsp;m ja Rion olympialaisissa 2016 tuloksella 76,75&nbsp;m. Lontoon MM-kilpailuissa 2017 hän sijoittui neljänneksi tuloksella 74,53&nbsp;m.

Zhang heitti nuorten maailmanennätyksen 73,24&nbsp;m vuonna 2005. Ennätyksen rikkoi Silja Kosonen vuonna 2021. Zhang paransi moukarinheiton Aasian ennätystä useasti vuosina 2005–2012, ensimmäisen kerran tuloksella 73,24&nbsp;m ja viimeisen kerran tuloksella 76,99&nbsp;m. Hänen maannaisensa Wang Zheng rikkoi ennätyksen maaliskuussa 2014 tuloksella 77,68&nbsp;m.

## Henkilökohtaiset ennätykset
* Moukarinheitto: 77,33 (2014)

## Lähteet

## Aiheesta muualla

*
Élodie Ouédraogo

**Élodie Ouédraogo** (s. 27. helmikuuta 1981 Saint-Josse-ten-Noode) on belgialainen yleisurheilija.

Ouédraogo edusti aiemmin Burkina Fasoa ja piti lähes kahdeksan vuotta hallussaan maan ennätystä 100 metrin aitajuoksussa ajalla 13,87. Hän karsiutui 2000 Santiago de Chilen nuorten MM-kisoissa 100 metrin aitojen välierissä ajalla 13,76. Vuonna 2005 hän voitti Belgian sisäratojen mestaruuden 60 metrillä sekä juoksi kolmanneksi Universiadeissa 200 metrin juoksussa ajalla 23,62. Osakan MM-kisoissa 2007 hän karsiutui 400 metrin aitajuoksun alkuerissä ajalla 56,44, mutta oli samoissa kisoissa mukana Belgian joukkueessa, joka voitti MM-pronssia 4 × 100 metrin viestijuoksussa. Joukkueessa juoksivat lisäksi Olivia Borlée, Hanna Mariën ja Kim Gevaert. Pekingin olympialaisissa 2008 Ouédraogo juoksi viestin kolmannen osuuden Belgian-ennätysaikaan päättyneessä viestissä. Joukkue sijoittui alun perin toiseksi, mutta nousi vuonna 2016 olympiavoittoon kun edelle sijoittunut Venäjän joukkue hylättiin dopingin takia. Hän karsiutui 400 metrin aitojen välierissä sekä Berliinin MM-kisoissa 2009 ajalla 57,58 että Barcelonan EM-kisoissa 2010 ajalla 58,60. Daegun MM-kisoissa 2011 hän karsiutui jälleen välierissä, vaikka juoksi ennätyksensä 55,29. Lontoon olympialaisissa 2012 hän karsiutui niin ikään välierissä ennätyksellään 55,20.

## Henkilökohtaiset ennätykset
:Lähde: IAAF
* 100 metrin juoksu: 11,40 (2005)
* 200 metrin juoksu: 23,11 (2004)
* 100 metrin aitajuoksu: 13,34 (2003)
* 400 metrin aitajuoksu: 55,20 (2012)
* Pituushyppy: 620 (2001)

## Lähteet
Tarve

**Tarve** on asia, joka on onnellisuuden, elossapysymisen tai jonkin muun halutun asian edellytys.

Ranskalaisen filosofin Lucien Séven mukaan tarpeen käsitettä voidaan pitää peruskäsitteenä vain ihmisen esihistoriallisten vaiheiden selittämisessä. Myöhemmin sillä ei hänen mielestään enää ole samaa selitysvoimaa.

## Katso myös
* Maslow'n tarvehierarkia
* Tarveteoria
## Lähteet
William R. Perl

**William Raphael Perl** (21. syyskuuta 1906 Praha, Itävalta-Unkari – 24. joulukuuta 1998 Washington D.C.) oli yhdysvaltalainen sionisti ja Malmedyn verilöylyn pääkuulustelija.

Perl vietti suurimman osan lapsuudestaan ja nuoruudestaan Wienissä. Hän opiskeli lakia Wienin yliopistossa, jossa liittyi juutalaiseen veljeskuntaan. Hän osallistui aktiivisesti kasvavan sionistisen liikkeen toimintaan. Valmistuttuaan lakitieteen tohtoriksi ja kansainvälisen kaupan maisteriksi, hän toimi asianajajana Wienissä kunnes natsit kaappasivat vallan 1938 Itävallassa.

## Natsit saapuvat Itävaltaan

Perl pyrki suojelemaan Itävallan juutalaisia natsien toimilta. Hän kokosi nuorista sionisteista ryhmän "Die Aktion", joka omistautui itsenäisen juutalaisvaltion perustamiselle. Die Aktion järjesti juutalaisryhmän siirron silloin Ison-Britannian hallitsemaan Palestiinaan. Muiden sionistien ja kreikkalaisten salakuljettajien avulla Perl organisoi useita samankaltaisia laittomia maastamuuttoja. Operaatiota häiritsivät Gestapon lisäksi myös laitonta maahanmuuttoa vastaan toimineet brittiläiset agentit. Tästä huolimatta Perl onnistui saamaan arviolta 40 000 ihmistä turvaan natsivainoilta.

Perl meni naimisiin juutalaisuuteen kääntyneen wieniläisnaisen Lore Rolligin kanssa 1938. Avioliitto oli salainen, koska natsien rotulakien mukaan seka-avioliitot olivat kiellettyjä. Vuonna 1940 Perl siirtyi Yhdysvaltoihin järjestämään myös Loren muuttoa sinne. Tämä toive hautautui kun Saksa julisti sodan Yhdysvalloille. Sodan aikana Lore jäi kiinni autettuaan juutalaislapsia ja lähetettiin Ravensbrückin keskitysleirille.

## Muutto Yhdysvaltoihin

Perl värväytyi Yhdysvaltojen armeijaan sotilastiedustelu-upseeriksi 1941. Hänet sijoitettiin Lontooseen, jossa hän työskenteli sattumoisin samojen agenttien kanssa, jotka olivat olleet hänen perässään muutamaa vuotta aiemmin. Kun Wien joutui Neuvostoliiton haltuun 1945 Perl riskeerasi oman vapautensa ja matkusti salaa kaupunkiin pelastamaan vaimoaan.  Amerikkalaisia oli ehdottomasti kielletty liikkumasta venäläisten alueella. Lore oli selviytynyt Ravensbrückista.

## Sodan jälkeen

Sodan jälkeen luutnantti Perl toimi pääkuulustelijana SS-eversti Joachim Peiperin ja muiden SS-miesten Malmedyn verilöylyn oikeudenkäynnissä Dachaussa. Perlit asettuivat Yhdysvaltoihin pysyvästi kahden poikansa kanssa. Perl opiskeli psykologiaa Columbian yliopistossa ja palveli armeijan psykologina kunnes jäi eläkkeelle everstiluutnantin arvoisena 1966.

1970-luvun alussa Perl protestoi Neuvostoliiton juutalaisvainoja vastaan. Perlin järjestämät mielenosoitukset saivat kansainvälistä julkisuutta. Koska osa mielenosoituksista järjestettiin Neuvostoliiton suurlähetystön edustalla, Perl pidätettiin ja tuomittiin oikeudessa 1976. Perl toimi kuolemaansa asti aktiivisena juutalaisten oikeuksien puolustajana. Hän kirjoitti myös juutalaisasiaa ajavia kirjoja.

## Lähteet

*  

### Viitteet
Robben Island

**Robben Island** () on Etelä-Afrikassa Kapkaupungin edustalla sijaitseva saari. Se sijaitsee 13 kilometrin päässä Kapkaupungista. Saarella toimi vankila, jossa pidettiin apartheidin aikana poliittisia vankeja. Heistä kuuluisin, Etelä-Afrikan myöhempi presidentti Nelson Mandela, vietti saarella 27 vuotta.  

Robben Islandilla oli asutusta jo kivikaudella, jolloin meri oli alempana ja saarelle pääsi mantereelta kävellen. 1600-luvulta asti saarta on käytetty eristyspaikkana. Saari sai nimensä, kun alankomaalaiset nimesivät sen saarella tavattujen hylkeiden (*robben*) mukaan. Saarella oli leprasairaala vuoteen 1931 ja sotilastukikohta vuoteen 1960 saakka.

Vankila suljettiin ja vuonna 1991 siitä tehtiin museo. Saari lisättiin Unescon maailmanperintöluetteloon vuonna 1999.

## Tunnettuja vankeja

* Njongonkulu Ndungane,  entinen aktivisti
* Dennis Brutus, entinen aktivisti ja runoilija
* Jeff Masemola, ensimmäinen elinkautiseen vankeuteen apartheid-aikakaudella tuomittu vanki
* Govan Mbeki, vapaustaistelija
* Andrew Mlangeni, entinen aktivisti
* Nongqawuse, Xhosa-profeetta 
* Walter Sisulu, entinen ANC-aktivisti
*Robert Sobukwe, Azanian panafrikkalainen kongressi-aktivisti
* Andimba Toivo ya Toivo, namibialainen aktivisti
* Jacob Zuma, entinen aktivisti, Etelä-Afrikan presidentti vuosina 2009-2018 
* Kgalema Motlanthe, Afrikan kansalliskongressin entinen varapuheenjohtaja 
* Dimitri Tsafendas, kreikkalais-mosambikilainen elinikäinen poliittinen militantti

## Lähteet

## Aiheesta muualla
Brummbär

**Sd. Kfz. 166 Sturmpanzer IV** (*Sturmgeschütz IV mit 15cm StuH 43*) oli saksalainen toisen maailmansodan aikainen Panzerkampfwagen IV:n alustalle rakennettu panssaroitu rynnäkköhaupitsi. Vaunu tunnetaan nykyisin parhaiten liittoutuneiden sille antamalla lempinimellä **Brummbär**. Saksalaiset eivät itse koskaan käyttäneet tätä nimeä, vaan vaunu tunnettiin nimellä **Stupa** (lyhenne sanasta *Sturmpanzer*).

Brummbäriä valmistettiin Panzer IV Ausf. F, Ausf. G ja Ausf. H:n alustoille huhtikuusta 1943 vuoden 1945 maaliskuuhun neljässä erässä yhteensä 306 kappaletta.

## Lähteet
 

## Aiheesta muualla

* Sturmpanzer.com  
* Panzerworld Sturmpanzer
* Achtung Panzer! 
* OnWar: Brummbär statistics
* WWII Vehicles: Sturmpanzer IV Brummbär
Ukkosenjumalan poika

**Ukkosenjumalan poika** on Arto Paasilinnan romaani vuodelta 1984 (WSOY). 

Romaanissa Ukko ylijumalan poika Rutja lähetetään maan päälle herättämään suomalaisten usko vanhoihin jumaliin. Rutja on Paasilinnan luoma hahmo eikä kuulu suomalaiseen mytologiaan. Kirjassa myös ivaillaan ja satirisoidaan kristinuskon kustannuksella. 

Paimion kesäteatteri on tehnyt kirjan pohjalta näytelmän vuonna 1995. 

Ohkolan kesäteatteri esitti kirjan pohjalta näytelmää heinä-elokuussa 2016.

## Lähteet

Hankasalmen kesäteatteri (Venekosken kesäteatteri) Esittää Ukkosenjumalan pojan kesällä 2010

## Kirjallisuus
*